Ontdek die stories agter dié interessante Suid-Afrikaanse plekname | Maroela Media
Tweebuffelsmeteenskoot­morsdood­geskiet­fontein en Bovenendvan­keel­afsnys­leegte mag dalk die twee langste plekname in Suid-Afrika wees, maar daar is beslis talle ander algemener en interessante plekke met oorspronklike name in ons mooie land! LekkeSlaap het 'n bietjie gaan kyk waar dié name vandaan kom.
Kom les jou dors vir 'n wegbreek langs die Oranjerivier in die Groen Kalahari, en kyk of jy 'n nuwe nut vir 'n riem kan vind.
Ek laaik vir Laaiplek! Dié lekker plek is net anderkant Velddrif, en as jy nie mooi kyk nie mis jy dit sommer. Die naam kom heel vanselfsprekend van die feit dat dit 'n plek vir vissersbote was om hulle vangs af te laai en voorraad vir nog 'n ekspedisie op te laai.
'n Wegbreek aan die Weskus is presies wat jy nodig het om jou sorge af te laai!
Koffiebaai se kranse en groen heuwels lê by die Nengariviermond. Die skeepswrakke wat die stukkie rotsagtige kus bespikkel, het bygedra tot die naam toe 'n skip met 'n vrag koffiebone in 1863 daar gestrand het. Toe die vrag geplunder is, is van die bone agtergelaat en baie seisoene daarna het hordes koffieplante begin groei.
Daar is voorwaar geen einde aan die eienaardige en eiesoortige plekname in ons besonderse land nie. Het jy al van 'n snaakse dorp, streek of pas gehoor? Laat weet ons gerus hier onder in die kommentaarblokkie!
Hierdie artikel is verskaf deur Lekkeslaap.co.za en is opgestel deur Willemien Engelbrecht.
Baie van die stories agter die name is meestal legendes. Die een oor putsonderwater word nie aanvaar deur die meeste taalkundiges nie. Hulle aanvaar dit was 'n put (wat die ou mense 'n puts genoem het), wat onder water was. Dink aan plekname soos Lutzputs en Jakkalsputs.
Soekmekaar is direk op die steenbokskeerkring gelee dus het jy op dag/nag ewening in die middel van die dag nie n skaduwee gehad nie. Helaas het die naam gesneuwel en het dit (vir my altans) een of ander betekenislose nuwe naam gekry
Beenbreukkolk en soafskolk
Helpmekaar is 'n plaas daar iewers tussen Fraserburg en Loxton ini Karoo.Op die plaas staan sowat ongeveer 10-12 forspompe op 'n stuk grond daar is geen dam insig nie.My pa sê toe vir my sien jy die dam daar anderkant sowat 'n kilo of wat verder hierdie pompe HELPMEKAAR om daardie dam vol te stoot.Dis waarvandaan die plaas sy naam gekry het.HELPMEKAAR